24 घंटे में 24337 नए कोरोना मामले, 333 की गई जान
स्वास्थ्य मंत्रालय के मुताबिक 24 घंटों के दौरान देशभर में कोरोना वायरस के 24337 नए मामले दर्ज किए गए हैं जिस वजह से अब देश में कुल कोरोना मामलों का आंकडा बढ़कर 10055560 तक पहुंच गया है।
नई दिल्ली। देश में कोरोना वायरस के एक्टिव मामले लगातार कम हो रहे हैं क्योंकि नए कोरोना केस घट गए हैं और साथ में कोरोना से ठीक होने वाले लोगों की संख्या भी लगातार बढ़ रही है। केंद्रीय स्वास्थ्य मंत्रालय की तरफ से जारी किए गए आंकड़ों के मुताबिक पिछले 24 घंटों के दौरान देशभर में कोरोना वायरस के एक्टिव मामलों में 1705 की कमी आई है और अब देश में 303639 एक्टिव कोरोना केस बचे हैं जो कुल कोरोना मामलों का 3.01 प्रतिशत है।स्वास्थ्य मंत्रालय के मुताबिक 24 घंटों के दौरान देशभर में कोरोना वायरस के 24337 नए मामले दर्ज किए गए हैं जिस वजह से अब देश में कुल कोरोना मामलों का आंकडा बढ़कर 10055560 तक पहुंच गया है। हालांकि इस आंकड़े में अधिकतर लोग ऐसे हैं जो पुरी तरह से ठीक हो चुके हैं, देश में अबतक कोरोना से 9606111 लोग ठीक हो चुके हैं और 24 घंटों के दौरान 25709 लोग ठीक हुए हैं।हालांकि कोरोना की वजह से जान गंवाने वालों का आंकड़ा अभी उतना कम नहीं हुआ है। केंद्रीय स्वास्थ्य मंत्रालय की तरफ से जारी किए गए आंकड़ों के मुताबिक पिछले 24 घंटों के दौरान देशभर में कोरोना की वजह से 333 लोगों की जान गई है और अबतक कोरोना की वजह से देश में कुल 145810 लोगों की मृत्यु हो चुकी है।कोरोना मरीजों की पहचान के लिए सरकार की तरफ से टेस्टिंग को लगातार बढ़ाया जा रहा है। देशभर में रोजाना भारी संख्या में कोरोना टेस्ट हो रहे हैं। भारतीय आयुर्विज्ञान अनुसंधान परिषद (ICMR) के अनुसार रविवार को देशभर में 9 लाख से ज्यादा कोरोना टेस्ट हुए हैं और देश में कुल टेस्टिंग का आंकड़ा 16.20 करोड़ को पार कर गया है।वैश्विक स्तर पर कोरोना वायरस के मामलों की बात करें तो दुनियाभर में कुल मामलों का आंकड़ा बढ़कर 7.71 करोड़ के पार पहुंच गया है, अबतक दुनियाभर में कोरोना वायरस की वजह से 16.99 लाख से ज्यादा लोगों की मौत हो चुकी है। हालांकि पूरी दुनिया में 5.40 करोड़ से ज्यादा लोग कोरोना वायरस से ठीक भी हो चुके हैं। दुनियाभर में कोरोना वायरस के सबसे अधिक मामले अमेरिका में हैं जहां पर 1.82 करोड़ से ज्यादा केस सामने आ चुके हैं और 3.24 लाख से ज्यादा लोगों की जान जा चुकी है। इसके बाद भारत का स्थान है और भारत के बाद तीसरे नंबर पर ब्राजील है जहां पर 72.38 लाख मामले सामने आए हैं और 1.86 लाख से ज्यादा लोगों की जान गई है। चौथे नंबर पर रूस है जहां पर 28.48 लाख कोरोना मामले दर्ज किए जा चुके हैं और 50 हजार से ज्यादा लोगों की जान गई है। पांचवें नंबर पर फ्रांस है जहां पर 24.73 लाख मामले आ चुके हैं और 60 हजार से ज्यादा की जान गई है।